CELEX: 42010D0629
Language: el
Date: 2010-10-20 00:00:00
Title: 2010/629/ΕΕ: Απόφαση των αντιπροσώπων των κυβερνήσεων των κρατών μελών, της 20ής Οκτωβρίου 2010 , για τον διορισμό δικαστή του Γενικού Δικαστηρίου

22.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/29
            
         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 20ής Οκτωβρίου 2010
   για τον διορισμό δικαστή του Γενικού Δικαστηρίου
   (2010/629/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση και, ιδίως, το άρθρο 19,
   τη συνθήκη για τη λειτουργία της Ευρωπαϊκής Ένωσης και, ιδίως, τα άρθρα 254 και 255,
   Εκτιμώντας τα ακόλουθα:
   
               (1)
            
            
               Σύμφωνα με τις διατάξεις των συνθηκών, ανά τριετία θα πρέπει να πραγματοποιείται μερική ανανέωση των Δικαστών του Γενικού Δικαστηρίου. Για την περίοδο από την 1η Σεπτεμβρίου 2010 έως τις 31 Αυγούστου 2016, έπρεπε να διοριστούν δεκατέσσερις δικαστές στο Γενικό Δικαστήριο.
            
         
               (2)
            
            
               Με τις αποφάσεις 2010/362/ΕΕ (1). και 2010/400/ΕΕ (2) η Διάσκεψη των αντιπροσώπων των κυβερνήσεων των κρατών μελών διόρισε δώδεκα δικαστές στο Γενικό Δικαστήριο για την προαναφερόμενη περίοδο
            
         
               (3)
            
            
               Εν αναμονή της ολοκλήρωσης της διαδικασίας διορισμού δικαστών στις δύο κενές θέσεις, σύμφωνα με τις διατάξεις της Συνθήκης για τη Λειτουργία της Ευρωπαϊκής Ένωσης, οι κκ. Μιχάλης ΒΗΛΑΡΑΣ και Valeriu CIUCĂ, οι οποίοι διορίσθηκαν δικαστές την 1η Σεπτεμβρίου 2004 και 1η Ιανουαρίου 2007 αντιστοίχως, παρέμειναν στα καθήκοντά τους μετά τις 31 Αυγούστου 2010.
            
         
               (4)
            
            
               Η κυβέρνηση της Ελλάδος πρότεινε την υποψηφιότητα του κ. Δημητρίου ΓΡΑΤΣΙΑ για την άσκηση των καθηκόντων του δικαστή στο Δικαστήριο. Η επιτροπή που συνεστήθη δυνάμει του άρθρου 255 της Συνθήκης για τη Λειτουργία της Ευρωπαϊκής Ένωσης έδωσε τη γνώμη της σχετικά με την επάρκεια του υποψηφίου αυτού για την άσκηση των καθηκόντων του δικαστή του Δικαστηρίου.
            
         
               (5)
            
            
               Ενδείκνυται συνεπώς να διορισθεί ένα μέλος του Δικαστηρίου για την περίοδο από την 25η Οκτωβρίου 2010 έως τις 31 Αυγούστου 2016 ο διορισμός δικαστή στην εναπομένουσα κενή θέση θα γίνει αργότερα,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Δημήτριος ΓΡΑΤΣΙΑΣ διορίζεται δικαστής του Δικαστηρίου για την περίοδο από την 25η Οκτωβρίου 2010 έως τις 31 Αυγούστου 2016.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 20 Οκτωβρίου 2010.
      
         
            Για το Συμβούλιο
         
         
            Ο Πρόεδρος
         
         J. De RUYT
      
   
   
      (1)  EE L 163 της 30.6.2010, σ. 41.
   
      (2)  EE L 186 της 20.7.2010, σ. 29.